Batu a kazányi volgai bolgárok elleni támadással egy régi iszlám államot semmisített meg (1237–39), és Kijev elfoglalása évszázadokra biztosította a mongolok jelenlétét a délkelet-európai területeken. Ez később az iszlám elterjedéséhez vezetett ebben a térségben. 1241-ben Batu csapatai felmorzsolták a kunokat, majd Liegnitznél az egyesített német–lengyel lovasságot. A kunok üldözése során végigdúlták a Magyar Királyságot (1242), majd Ögödej halálának hírére elvonultak, hogy részt vegyenek az új nagykán választásán. A védtelenné vált Nyugat-Európa ismét megmenekült.